# Liwot va Den Haag (Civitatis orbis terrarum)
| \| Den Haag Hagae Comitis celeberrimi totius Europae municipii typus (LA) \| | \| Den Haag Hagae Comitis celeberrimi totius Europae municipii typus (LA) \| |
| ---------------------------------------------------------------------------- | ---------------------------------------------------------------------------- |
| Widava                                                                       | Den Haag, Nederlanda                                                         |
| Liwotak                                                                      | Civitatis orbis terrarum                                                     |
| Piskusik                                                                     | Georg Braun is Frans Hogenberg                                               |
| Evla                                                                         | 1617                                                                         |
| Liwot                                                                        | Karba VI-e, otuk 9-e                                                         |
| Lum                                                                          | 381 × 460 mm-                                                                |
| Liwotopik                                                                    | Cornelis Bos is Joris Van Hurn, 1616                                         |
|                                                                              |                                                                              |
| Den Haag Hagae Comitis celeberrimi totius Europae municipii typus (LA)       |                                                                              |

| Den Haag Hagae Comitis celeberrimi totius Europae municipii typus (LA) |

| Tuveli icde Lingeropa |


Liwot va Den Haag (Civitatis orbis terrarum)
<center><big>'''Liwot va Den Haag'''</big> ~ <small>''[[Civitatis orbis terrarum]]'' liwotak, 1617</small></center>


{{Teliz_toza}}
[[Den Haag]] tir widava ke [[Nederlanda]]. Liwot vey zovdomaks gan '''Cornelis Bos''' is '''Joris Van Hurn''' bak 1616.

Bak XIII<sup>-eafa</sup> decemda anton tiyir tcabaneratrapova vegeduyuna wale dacafo tawavo ke [[Leiden]] is telo ke s'Gravezande. Batvieli dun tiyir sokexo ke gazaf aboyikeem solve [[Amsterdam]] tir skapafu is ristulafu kelu.

Exonera va diref wid nope yon tuwavaf oblarot dum monefo labaxo is drumefo miduxo is konako graltxo is baspexo zo stapayar, is nope lana tawadayafa kelda. Pokeon savsavafa romafa nuda kagluyasa va savsafa reca ke [[Rhein (kuksa|Rhein]] bost is tela ke Maas bost tigiyir. Floris IV bak 1229 to moe bat debak va rawaks ke folkdiel (&nbsp;okon ''hoeve''&nbsp;) kaaneyayar lize Binnenhof lamone (&nbsp;rowina rone istexo, poke Hofvijver tcuzda&nbsp;) di zo exoneyer. Radimifisik ke Floris IV va batyona kolna divatceyed, kodoplekuson va sokexe mu Willem II is Ridderzaal ke Floris V (&nbsp;moni 1254-1296&nbsp;).

Kiblason va Den Haag wetce sokexo, bipitik (&nbsp;nederlandavon ''graven''&nbsp;) va vankedasa rekola joke widava taneasted, tulon wali toleafu acku ke XIV<sup>-eafa</sup> decemda is toza ke XIV<sup>-eafa</sup> decemda. Savsafo tawadayafo monaxo (&nbsp;''op de Geest''&nbsp;) vanpiyir opelafa notraca ke aboyaxo, aze bak 1370 gu ''dorp'' widega winugon zo emayar, i gu ravalduga ware dagina.

Sint Jacobus adlutafa uja (&nbsp;isteon, kan 4<sup>-e</sup> otuk&nbsp;) wali 1370 is 1470 zo kolnayar, bak taneaf moavugal ke Den Haag. Gan Goth kolna dem aluboy reak bak XV<sup>-eafa</sup> decemda zo ikaplekuyur. Ant Dominicanenklooster reak lapter. Mon san-toloya amuda is jontikara kolna dere zo vegeduyud. Kene Voorhout narilt, Vijverberg kesi tigir madayani kum tawa maltiolteyena remi suxara va Hofvijver uzda. Kene Kneuterdijk kevba, oluikafa berma tigid.

Bekatire Den Haag va winugaf dotaf rokeem wan me pojar, pune soe ban in bak XV<sup>-eafa</sup> decemda efayiskon zo kaxaayar. Wid gan koboda is koef mulos me zo umbeyer : vuxa ke vagefa raba, is lyumara dilizesa moi xonukera ke Charles Téméraire bak 1477, is konakakola ik fird ik alkageja. Pelava bak tuyera va [[Anyustdafa Geja)] artfiyir viele nekev volokafa tcakera ke irubasikeem, espanik igaeyed. Kadimion, konak dreem ke bowere diminkeyed, don Staten Generaal is aboyikeem ke ''Stathouder'' okilik. Toleaf moavugal ke Den Haag bam tozuweyer, kali toza ke XVII<sup>-eafa</sup> decemda.

Wali 1594 is 1610, warzaf kolom zo suxayad, enide tota koe Spuikwartier di rotewalzeyed. Bak Santoldafu Cenu do [[Espana]], wali 1609 is 1621, truminda zo vegeduyud, rojuson va welma vas 200 decemiray, don kolniskafu acku. Sanelia ke Den Haag male 7000 irubasik bak 1585 kale 16000 bak 1622 fiyir, kadimi sanegara va bat gretcaks.

|style="vertical-align: top;"|
{{Liwotiyelt
| vergumvelt = Den Haag
| xanto_vergumvelt = Hagae Comitis celeberrimi totius Europae municipii typus (LA)
| ewava = 1618._Hagae_Comitis.jpg
| pebuda = Liwot va Den Haag, Civitatis orbis terrarum, 1617
| widava = [[Den Haag]], [[Nederlanda]] 
| liwotak = '''[[Civitatis orbis terrarum]]'''
| piskusik = Georg Braun is Frans Hogenberg
| evla = 1617
| lum = 381 × 460&nbsp;mm-
| liwot = Karba VI<sup>-e</sup>, otuk 9<sup>-e</sup>
| liwotopik = Cornelis Bos is Joris Van Hurn, 1616
}}
{{Tuveli:Lingeropa teliz|}}
|}
[[Loma:Nederlanda|Liwot va Den Haag (Civitatis orbis terrarum)]]
[[Loma:Liwot|Liwot va Den Haag (Civitatis orbis terrarum)]]
[[Loma:Civitatis orbis terrarum (liwotak)|Liwot va Den Haag (Civitatis orbis terrarum)]]
[{"title": "| Den Haag Hagae Comitis celeberrimi totius Europae municipii typus (LA) |", "data": {"Widava": "Den Haag, Nederlanda", "Liwotak": "Civitatis orbis terrarum", "Piskusik": "Georg Braun is Frans Hogenberg", "Evla": "1617", "Liwot": "Karba VI-e, otuk 9-e", "Lum": "381 \u00d7 460 mm-", "Liwotopik": "Cornelis Bos is Joris Van Hurn, 1616"}}]